आतंक के खिलाफ मनमोहन सिंह का रुख PM मोदी जितना कड़ा नहीं वाले बयान पर शीला दीक्षित ने दी सफाई, अब कही यह बात  
शीला दीक्षित ने अपने बयान पर दी सफाई
कहा-मेरे बयान को तोड़-मरोड़ कर पेश किया गया
शीला दीक्षित के बयान पर अरविंद केजरीवाल ने ली चुटकी
I have seen some media is twisting my comments made in an interview. Here is what I said - it may seem to some people that Mr Modi is stronger on terror but I think this is a poll gimmick more than anything else..
 
बता दें कि एक इंटरव्यू में शीला दीक्षित (Sheila Dikshit) ने कहा था कि आतंक के खिलाफ पूर्व पीएम मनमोहन सिंह (Manmohan Singh) का रुख नरेंद्र मोदी (Narendra Modi) जितना कड़ा नहीं था. दिल्ली कांग्रेस प्रमुख शीला दीक्षित ने कहा था कि 26/11 के मुंबई आतंकी हमलों (Mumbai Terror Attack) के बाद पूर्व प्रधानमंत्री मनमोहन सिंह की 'प्रतिक्रिया', पुलवामा आतंकी हमले (Pulwama Terror Attack) के बाद प्रधानमंत्री नरेंद्र मोदी (PM Narendra Modi) की तरह 'मजबूत और दृढ़ नहीं' थी. हालांकि इसके साथ ही शीला दीक्षित (Sheila Dikshit) ने यह भी कहा है कि नरेंद्र मोदी के ज्यादातर काम राजनीति से प्रेरित होने के साथ ही राजनीतिक लाभ उठाने के लिए होते हैं.
शीला दीक्षित (Sheila Dikshit) ने एक इंटरव्‍यू के दौरान कहा, 'देखिए, मैं इस बात से सहमत हूं कि मनमोहन सिंह उतने सख्‍त नहीं थे, जितने वह (मोदी) हैं, लेकिन मुझे लगता है कि वह ये सब राजनीति से प्रेरित होकर कर रहे हैं.' शीला दीक्षित ने यह बात भारतीय वायुसेना द्वारा पुलवामा आतंकी हमले के बाद 26 फरवरी को आतंकी संगठन जैश-ए-मोहम्‍मद के बालाकोट स्थित शिविरों पर की गई एयर स्‍ट्राइक के सवाल पर कही.
उधर, शीला दीक्षित के बयान पर दिल्ली के मुख्यमंत्री अरविंद केजरीवाल ने जमकर हमला बोला. उन्होंने कहा, 'शीला जी का ये बयान वाकई चौंकाने वाला है. भाजपा और कांग्रेस में कुछ तो खिचड़ी पक रही है.'
उधर, दिल्ली के उप-मुख्यमंत्री मनीष सिसोदिया ने शीला दीक्षित के बयान पर कहा है कि, 'हम तो पहले से ही कह रहे थे कि इस बार कांग्रेस मोदी जी को दोबारा पीएम बनाने के लिए काम कर रही है.'